  Майя Бывальцева Ижкарысь улон коркалэн подъездэз куашкамен сэрен быремъёсты буре вайыса, Удмуртилэн тӧроез Александр Бречалов 11-тӥ но 12-тӥ шуркынмонэз кайгырон нуналъёсын ялӥз. Со сярысь журналистъёслы вераз туннэ, 10-тӥ шуркынмонэ, оперативной штаблэн кенешонэз бере. Кайгырон нуналъёсы элькунын куншетъёс лэземын луозы, шулдыръяськон ужрадъёсты ортчытыны уз луы. Тодэ вайытом, Удмуртской урамысь 261 номеро юртын шимучыр 9-тӥ шуркынмонэ 17 час котырын луиз. Нырысь-валысь чакланъёсъя укмыс этажъем коркалэн сэрегысь подъездэз чагыр эстӥськон пуштэмен сэрен куашказ. Та дырлы куать быремъёс сярысь тодмо, ньылез соос пӧлысь тодмамын ни. Утчан-юрттон ужъёс азьланьтӥсько. Югдур сярысь иворъёсты лыдӟе «Ижкарын 9 этажъем коркалэн подъездэз куашказ» сюжетысь Тегъёс: Шимучыръёс Ижкар Удмуртия буреваён  